EkBass/fiwiki-20250220-pages-articles huggingface dataset:
Porokylän Leipomo

Porokylän Leipomo Oy on nurmeslainen leipomoalan perheyritys, joka perustettiin vuonna 1983. Leipomon toinen toimipiste Lieksassa keskittyi vuonna 2014 valmistamaan yrityksen gluteenittomat tuotteet. Päätuotteita ovat ruisleivät sekä gluteenittomat leipomotuotteet. Leipomot sijaitsevat Pohjois- Karjalassa, Nurmeksen ja Lieksan kaupungeissa. Leipomo työllisti vuonna 2021 140 henkilöä, liikevaihto vuonna 2021 oli 19.7 miljoonaa euroa. Porokylän Leipomo oli vuonna 2018 Suomen kolmanneksi suurin gluteenittomien tuotteiden valmistaja. Syksyllä 2018 leipomon toimitusjohtajana ja pääomistajana toiminut Timo Väänänen myi osuutensa yhtiöstä Kärjen perheelle. Aiemmin yhtiön talouspäällikkönä toiminut Erik Kärki siirtyi yrityksen toimitusjohtajaksi. Vuonna 2019 Porokylän Leipomo aloittaa tuotteiden ulkomaanviennin ja ensimmäisenä vientikohdemaana on Ruotsi. == Historia == Porokylän Leipomon perusti vuonna 1983 Eero Kärki ja hänen veljensä. Leipomon omistus siirtyi Timo Väänäselle vuonna 2006. Erik Kärki osti yrityksen vuonna 2018 ja siirtyi yhtiön toimitusjohtajaksi. Eero Kärki, joka on Erik Kärjen isä, toimii yrityksen hallituksen puheenjohtajana. == Lähteet == Luokka:Suomalaiset leipomot Luokka:Suomalaiset elintarvikealan tuotemerkit Luokka:Suomalaiset perheyritykset Luokka:Nurmes
Paatelainen

Paatelainen on suomalainen sukunimi, joka on muun muassa seuraavilla henkilöillä: * Markus Paatelainen (s. 1983), jalkapalloilija * Matti Paatelainen (s. 1944), jalkapalloilija * Miikka Paatelainen (s. 1964), kitaristi * Mika-Matti ”Mixu” Paatelainen (s. 1967), jalkapalloilija ja jalkapallovalmentaja * Mikko Paatelainen (s. 1980), jalkapalloilija * Seppo Paatelainen (s. 1944), vuorineuvos === Entisenä nimenä === * Raili Pietilä (o.s. Paatelainen, s. 1926), arkkitehti
Aamiainen Plutolla

Aamiainen Plutolla () on vuonna 2005 ensi-iltansa saanut draamakomedia. Se perustuu Patrick McCaben saman nimiseen romaaniin, joka julkaistiin vuonna 1998. == Juoni == Elokuva kertoo päähenkilön Patrick Bradenin elämästä 1960–1970-luvulla. Hänen äitinsä hylkää hänet vauvana katollisen kirkon portaille Tyreelinissä, Irlannissa. Isä Bernard (Liam Neeson) löytää hänet Ma Bradenin (Ruth McCabe) kanssa. Kun Patrick (Conor McEvoy) täyttää kymmenen vuotta hän huomaa olevansa erilainen kuin muut: Patrick haluaa olla tyttö ja pukeutua tytöksi. Patrick varttuu nuoreksi mieheksi, mutta elämä transsukupuolisena pienessä irlantilaisessa kaupungissa alkaa käydä liian ahdistavaksi, ja hän muuttaa Lontooseen. Lontoossa Patrick haluaa löytää äitinsä, jonne hän lähti aikoinaan. == Näyttelijät == Lähde: == Lähteet == == Aiheesta muualla == * * Luokka:Vuoden 2005 brittiläiset elokuvat Luokka:Neil Jordanin ohjaamat elokuvat Luokka:Irlantilaiset elokuvat Luokka:Brittiläiset romaaneihin perustuvat elokuvat Luokka:Brittiläiset draamakomediaelokuvat
Ken Mary

Ken Mary on yhdysvaltalainen muusikko, joka on työskennellyt rumpalina, tuottajana ja laulajana. Hän on tehnyt musiikkia eri genreissä heavy metallista kuoromusiikkiin. Mary tunnetaan parhaiten työstään yhtyeissä Fifth Angel, Alice Cooper, House of Lords, Accept ja Bonfire. Ken Maryn esikuvia rumpalina olivat muun muassa Buddy Rich, Louie Bellson, Neil Peart, John Bonham, Steve Gadd ja Tommy Aldridge. Hän opiskeli Seattlessa jazz- ja fuusio- rumpuopettajan Dick Stenslandin ohjauksessa. Hänen ammattimuusikon uransa alkoi Fifth Angel yhtyeessä. Vuonna 1986, hän siirtyi Alice Cooperin kiertueelle. Mary oli mukana Alice Cooperin Nightmare Returns - ja Raise Your Fist And Yell Tour – maailmankiertueilla. Hän oli mukana Raise Your Fist And Yell sekä The Life And Crimes Of Alice Cooper albumeilla. Kiertueiden päättytyä, Mary liittyi House of Lordsiin ja työskenteli tiiviisti Kissin Gene Simmonsin kanssa. Vuonna 1989 Ken Mary liittyi Acceptin kiertueelle, kun rumpali Stefan Kauffmannin joutui keskeyttämään kiertueen terveydellisistä syistä. Myöhemmin Mary työskenteli Acceptin basistin Peter Baltesin kanssa Don Dokkenin yhtyeessä. Marylla on SonicPhish studio Phoenixissä. Tällä hetkellä hän on arizonalaisen metalliyhtyeen Flotsam and Jetsamin rumpali. == Lähteet == ==Aiheesta muualla== * Maryn studion kotisivu Luokka:Yhdysvaltalaiset muusikot
Silent Killer

Silent Killer on Mustaschin kymmenes studioalbumi, joka julkaistiin 6. huhtikuuta 2018. Albumi on yhtyeen paluu juurille, ja yhtye on sanonut sen olevan siihen astisista julkaisuista raskain, nopein sekä synkin. Albumi debytoi Ruotsissa Sverigetopplistanin neljännellä sijalla, ja Suomessa se nousi virallisen albumilistan yhdeksännelle sijalle sekä fyysisen albumilistan neljännelle sijalle. Kappaleesta ”Libertà” kuvattiin musiikkivideo. == Vastaanotto == Keskisuomalainen Soundi Albumi sai ristiriitaisen vastaanoton. Soundin arvioija totesi tarttuvien melodioiden ja keulahahmo Ralf Gyllenhammarin huutolaulun kannattelevan tasapaksua pakettia, vaikka yhtye onkin kyennyt hienoiseen musiikilliseen uudistumiseen. Keskisuomalaisen Lasse Lindqvist sanoi levyn viihdyttävän kuulijaansa tovin, mutta piti albumia niin kutsuttuna välialbumina, jonka kappaleanti on kovin samankaltaista. == Kappaleet == == Lähteet == == Aiheesta muualla == * * Luokka:Vuoden 2018 albumit Luokka:Mustaschin albumit
Takaisin valoon

Takaisin valoon on Arto Halosen ohjaama dramatisoitu dokumenttielokuva suomalaisnaisesta, joka joutuu vapaudenriiston kohteeksi. Elokuva kertoo ihmiskaappausten hämärästä maailmasta sekä sieltä selvinneen raskaasta prosessista, kun hän kokoaa minuutensa uudelleen. Like Kustannus julkaisi Marissa Jaakolan ja Ari Väntäsen kirjoittaman kirjan Takaisin valoon yhtä aikaa elokuvan kanssa. Dokumenttielokuva sai ensi-iltansa 19. lokakuuta 2018, ja se esitettiin televisiossa osana Ylen Dokumenttiprojekti-sarjaa. == Juoni == Vastavalmistunut 25-vuotias Marissa palkataan työ- ja Elinkeinoministeriön työnhakuilmoituksen kautta töihin lakiasioita hoitavaan konsulttifirmaan. Uusi työ alkaa kesällä 2007, se on sekä haastavaa että palkitsevaa ja tarjoaa nuorelle työntekijälle onnistumisen kokemuksia. Pian työtehtävät vievät Marissan työmatkalle Saksaan ja sieltä Sveitsiin, sillä firmalle ollaan avaamassa uusia toimipisteitä Eurooppaan. Seuraavaksi työmatkat vievät Marissan ja tämän esimiehen Tunisiaan, jossa muutoin hurmaava esimies alkaa käyttäytyä uhkaavasti ja väkivaltaisesti. Marissa kaapataan, ja häntä pidetään huumausaineiden voimalla vastustuskyvyttömänä kuukausia vankeudessa. Marissan mielestä voi traumaattisen kokemuksen jälkeen päästä valoon, kun ei jää kiinni vihaan ja katkeruuteen. == Vastaanotto == Kotilieden Riitta Lehtimäki kirjoittaa Takaisin valoon olevan koskettava, hurja ja ehdottomasti katsomisen arvoinen. "Marissa Jaakola selviytyi uskomattomalla tavalla vapaudenriistosta, josta valitettavasti monet tytöt ja naiset eivät selviä. Ihmiskauppa on edelleen valitettavan helppoa ja riskitöntä tekijöille." Turun Sanomien Henri Waltter Rehnström luonnehti elokuvaa vaikuttavaksi; "Dramatisoidut kohtaukset vahvistavat olennaisesti kerrontaa. Mitään ei ole liikaa, mitään ei paisutella tai alleviivata. Dokumentin katsoo läpi melkein henkeään pidätellen". == Lähteet == == Aiheesta muualla == * Luokka:Vuoden 2018 dokumenttielokuvat Luokka:Vuoden 2018 suomalaiset elokuvat Luokka:Suomalaiset dokumenttielokuvat Luokka:Arto Halosen ohjaamat elokuvat
Pieniä suuria valheita

Pieniä suuria valheita on Matti Kinnusen ohjaama elokuva vuodelta 2018. Sen päärooleissa ovat Mikko Nousiainen, Niila Nousiainen, Santtu Karvonen ja Pihla Penttinen. Elokuva sijoittuu pienelle paikkakunnalle ja kertoo isän ja pojan suhteesta ja koulukiusaamisesta. Elokuvan tyylilaji on musta komedia. Elokuva sai teatterikierroksella 6 202 katsojaa. == Näyttelijät == == Lähteet == Luokka:Vuoden 2018 suomalaiset elokuvat Luokka:Suomalaiset mustan komedian elokuvat
Tampere Sinfonia

Tampere Sinfonia on Timo Kivisen ohjaama alueellinen ja sosiaalinen dokumentti Tampereesta, joka koostuu kymmenestä episodista. Se valmistui vuonna 2018. Elokuvan musiikin on säveltänyt tamperelainen säveltäjä Lasse Heikkilä, ja sen esittää Tampereen akateeminen sinfoniaorkesteri johtajanaan Kimmo Tullila. == Lähteet == == Aiheesta muualla == * Luokka:Vuoden 2018 dokumenttielokuvat Luokka:Vuoden 2018 suomalaiset elokuvat Luokka:Suomalaiset dokumenttielokuvat
Catharsis

Catharsis on Machine Headin yhdeksäs studioalbumi, joka julkaistiin 26. tammikuuta 2018. Yhtyeen keulahahmo Robb Flynn on kutsunut albumia hevimusiikin Lord of the Ringsiksi. Albumi nousi Yhdysvalloissa Billboard 200 -listan sijalle 65. Suomessa se nousi virallisen albumilistan yhdennelletoista sijalle ja fyysisen albumilistan toiselle sijalle. == Vastaanotto == Kaaoszine 5.5/10 Soundi V2.fi Albumi sai negatiivisen vastaanoton. Kaaoszinen Mikko Nissisen mielestä yhtye ei ollut kyennyt uusiutumaan niin, että kappaletarjonta toisi kuulijalle mitään lisäarvoa. Hän totesi myös yhtyeen kumartavan ja pyllistävän liian moneen musiikilliseen tyylisuuntaan, josta viestittää mahdollisesti freudilaisen lipsahduksen sisältävä kansikuvakin. Soundin Mikko Merilinna sanoi, ettei ”katarsis” puhuttele. Hän totesi yhtyeen liikkuuvan perusasioiden äärellä väsyneesti, ja että nokkamies Robb Flynnin ulosannin olevan ”teennäistä mouhoamista”. == Kappaleet == == Kokoonpano == * Robb Flynn – laulu, kitara * Phil Demmel – kitara * Jared MacEachern – basso, taustalaulu * Dave McClain – rummut * Phillip Brezina – viulu kappaleissa "Catharsis", "Kaleidoscope" ja "Heavy Lies the Crown" * Charles Akert – alttoviulu kappaleissa "Catharsis", "Kaleidoscope" ja "Heavy Lies the Crown" * Ivo Bukolic – sello kappaleissa "Catharsis", "Kaleidoscope" ja "Heavy Lies the Crown" == Lähteet == == Aiheesta muualla == * * Luokka:Vuoden 2018 albumit Luokka:Machine Headin albumit
Älä mene pois (Anssi Kelan kappale)

”Älä mene pois” on suomalaisen laulaja-lauluntekijän Anssi Kelan kappale, joka julkaistiin singlenä joulukuussa 2005. Kappale on kolmas singlejulkaisu Kelan kolmannelta sooloalbumilta Rakkaus on murhaa. Kela kirjoitti kappaleen vuoden 2005 alussa Burt Bacharachin ja The Carpentersin innoittamana. Kela halusi tehdä ”mahdollisimman imelän 60-lukulaisen schlaagerin”. Hän pyysi viulisti Pekka Kuusistoa tekemään kappaleelle jousisovitukset, ja Mikko Pettistä soittamaan flyygelitorvea. Kela totesi lopputuloksesta: ”Biisi on todennäköisesti perversseintä mitä olen ikinä tehnyt”. ”Älä mene pois” nousi parhaimmillaan Suomen radiosoittolistan toiseksi, ja Rumban 50 hittiä -listan sijalle kymmenen. Spotify-suoratoistopalvelussa se on Rakkaus on murhaa -albumin kuunnelluin kappale, joka yllätti Kelan, koska kappaleen ”oli tarkoitus olla vain tyylikokeilu ja pieni välikevennys.” ==Kappaleet== # == Listasijoitukset == Lista Paras sijoitus Radiosoittolista 2 50 hittiä 10 ==Lähteet== Luokka:Vuoden 2005 kappaleet Luokka:Anssi Kelan kappaleet
Miriam A. Ferguson

Miriam Amanda Wallace ”Ma” Ferguson (13. kesäkuuta 1875 Bellin piirikunta, Texas – 25. kesäkuuta 1961 Austin, Texas) oli yhdysvaltalainen demokraattisen puolueen poliitikko, joka toimi Texasin kuvernöörinä vuosina 1925–1927 ja uudelleen 1933–1935. Aiemmin hän oli toiminut Texasin ensimmäisenä naisena miehensä James E. Fergusonin kuvernöörikautena vuosina 1915–1917. Ferguson oli Texasin ensimmäinen naiskuvernööri. Hän vastusti Ku Klux Klania ja kieltolakia. Toisen kautensa aikana Ferguson oli presidentti Franklin D. Rooseveltin New Deal -politiikan vahva tukija. == Lähteet == === Viitteet === == Aiheesta muualla == Luokka:Texasin kuvernöörit Luokka:Yhdysvaltalaiset demokraattipoliitikot Luokka:Vuonna 1875 syntyneet Luokka:Vuonna 1961 kuolleet
Saaga S – satu suomenhevosesta

Saaga S – satu suomenhevosesta on vuonna 2018 ensi-iltansa saanut dokumenttielokuva Saaga S -suomenhevostammasta. Sen ohjasi Kai Kuntola, joka seurasi hevosen ja sen omistajien ja lähipiirin elämää vuoden ajan. Elokuva voitti ensimmäisen palkinnon New Yorkissa suurilla kansainvälisillä Equus Film Festival -elokuvafestivaaleilla, joilla esitettiin yli 80 hevosaiheista elokuvaa. Elokuva palkittiin parhaana ulkomaisena dokumenttina. Elokuva oli vuonna 2018 Suomen katsotuin kotimainen dokumenttielokuva elokuvateattereissa. Alun perin sitä oli tarkoitus esittää Finnkinon teattereissa vain yhtenä päivänä, 25. heinäkuuta 2018 ja erikoisnäytöksenä Rovaniemen kuninkuusraveissa 27. heinäkuuta 2018, mutta elokuvan suosiosta johtuen elokuvateatterit ympäri Suomea avasivat ylimääräisiä näytöksiä. == Lähteet == Luokka:Vuoden 2018 suomalaiset elokuvat Luokka:Suomalaiset dokumenttielokuvat
Naisten Futsal-liigan kausi 2017–2018

Naisten Futsal-liigan kausi 2017–2018 oli seitsemäs Naisten Futsal-liigan kausi. Mestaruuden voitti GFT Prinsessat. Futsal-Ykköseen putosi FC Nokia ja liigaan nousi kaudeksi 2018–2019 Team Vanpa. == Sarjajärjestelmä == Naisten Futsal-liigassa pelattiin aluksi 10 joukkueen kaksinkertainen sarja, jonka neljä parasta selvisivät pudotuspeleihin. Runkosarjan viimeinen putosi Naisten Futsal-Ykköseen, ja toiseksi viimeinen karsi liigapaikasta Ykkösen toiseksi sijoittuneen kanssa. == Joukkueet == Joukkue Paikkakunta Kotikenttä AC Estudiantes Tampere Tamppi Areena FC Ilves Tampere Tesoman palloiluhalli FC Nokia Nokia Nokian palloiluhalli FC Sport Vaasa Vaasan ammattiopisto FT Kemi- Tornio Tornio Putaan liikuntahalli GFT Prinsessat Espoo Opinmäen liikuntahalli Kampuksen Dynamo Jyväskylä Huhtasuon yhtenäiskoulu Liikunnan Riemu Jyväskylä Jyväskylän monitoimitalo Musan Salama Pori Porin urheilutalo Ylöjärven Ilves Ylöjärvi Ylöjärven urheilutalo == Runkosarja == == Pudotuspelit == === Välierät === GFT Prinsessat loppuotteluihin otteluvoitoin 2–1. Ilves FS loppuotteluihin otteluvoitoin 2–0. === Pronssiottelu === === Loppuottelut === GFT Prinsessat mestari otteluvoitoin 2–0. == Liigakarsinta == Kampuksen Dynamo säilyi Naisten Futsal-liigassa otteluvoitoin 2–1. == Lähteet == *2017-2018 futsal valtakunnallinen Suomen Palloliitto. Luokka:Suomen futsalsarjat Luokka:Vuoden 2017 urheilu Luokka:Vuoden 2018 urheilu
Minan kieli

Minan kieli (myös Gɛ̃, Gɛn gbe, Gen, Gebe, Guin, Mina-Gen ja Popo) on gbe- kieli, jota puhutaan Togon kaakkoisosassa Maritimen ja Beninin Monon departmentissa. Mina kuuluu voltalais–nigeriläisiin kieliin, jotka ovat suuren afrikkalaisen nigeriläis–kongolaisen kieliperheen haarauma. Muiden gbe-kielten tavoin mina on tonaalinen kieli. Yleensä minaa puhuvien määräksi on arvioitu yhteensä noin 358 900.www.ethnologue.com Beninissä minaa puhuvia on noin 158 000 (2001) ja Togossa noin 200 900. Beninin valtio käyttää minaa yhtenä kuudesta kielestä aikuisten lukutaidon kehittämisessä, ja sitä on opetettu peruskouluissa vähäisessä määrin osana monikielisyyskasvatusta vuodesta 2014 alkaen. == Mina–suomi-sanakirja == Säveltäjä Herman Rechberger loi pienen mina–suomi-sanakirjan oltuaan stipendiaattina Villa Karossa vuosina 2003 ja 2004. Siitä julkaistiin ranskaksi laajennettu versio, jota jaettiin vuonna 2007 beniniläisiin ja togolaisiin kouluihin oppikirjaksi. Kirja sisältää johdannon, kieliopin, paljon hyödyllisiä lauseita ja noin 1 500 sanan sanakirjaosion. == Lähteet == == Aiheesta muualla == * Anni Nieminen, Milakpla gɛngbe – esittelyssä minan kieli, Villa Karo 1.4.2021 * * Kangni, Atah-Ekoué (1989) La syntaxe du Gẽ: étude syntaxique d'un parler Gbe: le Gẽ du Sud-Togo. Frankfurt: Peter Lang. Luokka:Beninin kielet Luokka:Togon kielet
FestiVilla

FestiVilla on Hietalahden puistossa Vaasassa järjestettävä, vuonna 2017 perustettu musiikkifestivaali. Tapahtuman järjestää Osuuskauppa KPO, joka hallinnoi samalla puistoalueella sijaitsevaa Villa Sandviken -ravintolaa. Vuoden 2017 FestiVillan pääesiintyjiä olivat Kaija Koo ja Sanni ja vuoden 2018 mm. JVG ja Reino Nordin. Täysi-ikäisille suunnatun iltaohjelman lisäksi FestiVillaan kuuluu lauantaipäivän lastenkonsertti, joka järjestetään yhteistyössä Vaasan kaupungin kanssa. Vuonna 2017 tapahtuman kokonaiskävijämäärä oli noin 8000. Vuodesta 2019 asti festivaali on toiminut yhteistyössä Rockperry ReLoad -festivaalin kanssa siten, että tapahtumat sijoittuvat samalle viikonlopulle ja alueelle. FestiVillan päätapahtuma järjestetään perjantaina ja lastenkonsertti lauantaina aamupäivällä. Rockperry järjestetään lauantai-iltana. Vuoden 2020 FestiVilla peruttiin koronavirusepidemian vuoksi. == Esiintyjät 2017 == * Kaija Koo * Sanni * Yön Polte * Poets of the Fall * Ile Kallio Big Rock Band * Tribute to Queen: Kimmo Blom * The Nipples * Lenny & The New Wings * KAJ (yhtye) * Unia * Hevisaurus * Mimi ja Kuku == Esiintyjät 2018 == * JVG * Roope Salminen & Koirat * Reino Nordin * Fork * Mira Luoti * Tuure Kilpeläinen & Kaihon Karavaani * Kristian Meurman * Popvatkain * Viktor Hurmio & Fetknopparna * Mimi ja Kuku * Herra Heinämäen Lato-orkesteri == Esiintyjät 2019 == * The Rasmus * Anssi Kela *Ellips (Elli Haloo Haloo Helsinki! -yhtyeestä) * Teleks * Fredrik Furu *Jack Björklund *Tribute to Tina Turner *Tribute to the Eagles *Robin Hund & Hans Glada Orkester *Japi Apina == Esiintyjät 2020 (festivaali peruuntui) == * Arttu Wiskari * Paula Koivuniemi * Teflon Brothers * Kuningas Pähkinä & Setä Tamu * The Heartbeat Band == Lähteet == Luokka:Vaasan tapahtumat Luokka:Rockfestivaalit Suomessa Luokka:Vaasan musiikki
Miten sydämet toimii?

”Miten sydämet toimii?” on suomalaisen laulaja-lauluntekijän Anssi Kelan kappale, joka julkaistiin singlenä huhtikuussa 2013. Kappale on toinen singlejulkaisu Kelan viidenneltä sooloalbumilta Anssi Kela. Kappaleen sanoitukset pohjautuvat tositarinaan, jonka Kelan ystävä kertoi hänelle. Kertosäkeistöissä Kela halusi Foreigner-yhtyeen ”I Want to Know What Love Is” -kappaleen tavoin ”pohdiskella rakkauden olemusta: mitä se on, miksi se syntyy?” Kappaleen alkuperäinen versio oli Neil Young -henkinen balladi, jota Kela esitti taustayhtyeensä kanssa muutaman kerran vuonna 2011. Huhtikuussa 2012 Kela oli vieraana Tarinankertojat-klubilla, ja houseyhtyeen rumpali Anssi Nykänen ehdotti kappaleen nopeuttamista. Aloitettuaan viidennen albuminsa äänitykset Kela päätti laatia kappaleelle uuden sovituksen Paul Youngin ”Come Back and Stay” ja Duran Duranin ”Planet Earth” -kappaleiden hengessä. Samalla hän kirjoitti sanoitukset uudelleen huomattuaan rivien rytmityksessä olevan vikaa. Hän ei kuitenkaan ollut tyytyväinen lopputulokseen vaan päätti kirjoittaa sanat uudestaan vielä kerran. Saatuaan sanat valmiiksi hän totesi: ”ihan kivasta kappaleesta oli tullut selvää sinkkuainesta.” Kappaleeseen kuvattiin Jukka Salon ohjaama musiikkivideo 17. huhtikuuta 2013 Helsingin On the Rocks -klubilla. Videon juoni seuraa kappaleen tarinaa, ja sillä esiintyy näyttelijä Iina Kuustonen. Suurin osa videosta on kuvattu Kelan näkökulmasta kiinnitettävällä kameratelineellä. Tietyissä kohtauksissa kuvaaja Toni Pasanen esittää Kelaa. Yhteensä videon kuvaukset kestivät 12 tuntia. ”Miten sydämet toimii?” nousi parhaimillaan Suomen radiosoittolistan toiseksi, ja latauslistan sijalle 30. ==Kappaleet== # ==Listasijoitukset== Lista Paras sijoitus Suomen virallinen latauslista 30 Radiosoittolista 2 ==Lähteet== Luokka:Vuoden 2013 kappaleet Luokka:Anssi Kelan kappaleet
Kongon demokraattisen tasavallan yleisvaalit 2018

Kongon demokraattisen tasavallan yleisvaalit 2018 järjestettiin Kongon demokraattisessa tasavallassa 30. joulukuuta 2018. Vaaleissa valittiin presidentti, 500 kansankokouksen edustajaa sekä 715 piirikuntaneuvostojen edustajaa. Alustavat vaalitulokset oli tarkoitus julkaista 6. tammikuuta 2019 ja lopulliset tulokset 15. tammikuuta, ja presidentin oli määrä astua virkaan 18. tammikuuta, mutta 5. tammikuuta tulosten ilmoitettiin viivästyvän, sillä vasta puolet äänestyslipukkeista oli saatu kuljetettua ääntenlaskijoille. 10\. tammikuuta maan vaalikomissio julisti UDPS-oppositiopuolueen ehdokkaan Félix Tshisekedin vaalien voittajaksi. Toiseksi tullut Martin Fayulu väitti vaalituloksia väärennetyiksi ja ilmoitti valittavansa asiasta maan perustuslakituomioistuimeen. Maan vaikutusvaltainen katolinen kirkko ja sen 40 000 vaalivalvojaa ovat ilmoittaneet epäilevänsä tuloksia ja uskovansa Fayulun todellisuudessa voittaneen vaalit. Monet ovat myös epäilleet Kabilan ja Tshisekedin tehneen kulissien takana sopimuksen vallanvaihdosta. Kongon demokraattisen tasavallan perustuslain mukaan istuvan presidentin Joseph Kabilan toisen ja viimeisen kauden olisi tullut päättyä jo joulukuussa 2016. Yleisvaalit oli alun perin tarkoitus järjestää 27. marraskuuta 2016, mutta ne viivästyivät. Viranomaiset lupasivat tällöin järjestää vaalit vuoden 2017 loppuun mennessä. Tämäkään lupaus ei toteutunut, ja sekä maan sisäisen että kansainvälisen paineen vaikutuksesta lopulliseksi vaalipäiväksi päätettiin 23. joulukuuta 2018. Niitä jouduttiin kuitenkin siirtämään viikolla vaalimateriaalin ja tuhansien sähköisten äänestyskoneiden tuhouduttua tulipalossa maan pääkaupungissa Kinshasassa. Vuodesta 2001 lähtien hallinneella presidentti Kabilalla ei maan perustuslain nojalla ollut mahdollisuutta kolmanteen kauteen. Kabila ja hänen puolueensa PPRD kannatti vaaleissa maan entistä sisäministeriä Emmanuel Ramazani Shadarya, joka osallistui muodollisesti itsenäisenä ehdokkaana. Presidentti Kabila on luvannut suorittaa vallanvaihdon rauhanomaisesti. Kyseessä on Kongon demokraattisen tasavallan ensimmäinen demokraattinen vallanvaihto maan itsenäistyttyä Belgiasta vuonna 1960. == Lähteet == Luokka:Vuoden 2018 vaalit Luokka:Kongon demokraattisen tasavallan vaalit
Guardians of Middle-earth

Guardians of Middle-earth on Monolith Productionsin kehittämä ja Warner Bros. Interactive Entertainmentin taisteluareenamoninpeli (MOBA). Peli on julkaistu vuonna PlayStation 3:lle ja Xbox 360:lle sekä Windowsille seuraavana vuonna. Peli sijoittuu J. R. R. Tolkienin Keski-maahan ja siinä esiintyy hahmoja Taru sormusten herrasta -maailmasta. == Vastaanotto == Peli on saanut 3,5 tähteä viidestä V2.fi:n arvostelussa. Peli on saanut arvosanaksi 7/10 GameSpotin arvostelussa. == Lähteet == == Aiheesta muualla == * * Luokka:Vuoden 2012 videopelit Luokka:PlayStation 3 -pelit Luokka:Xbox 360 -pelit Luokka:Windows- pelit Luokka:MOBA-pelit Luokka:J. R. R. Tolkienin teoksiin perustuvat videopelit
Jimmy Somerville

James William Somerville (s. 22. kesäkuuta 1961) on skotlantilainen laulaja ja lauluntekijä joka tunnetaan parhaiten varsinkin 1980-luvulla suosituista yhtyeistä Bronski Beat ja The Communards. Hänen lauluäänessään on tunnusomainen falsetti. Somerville on avoimesti homoseksuaali ja käsittelee useissa lauluissaan homouteen liittyviä teemoja. Luokka:Skotlantilaiset laulajat Luokka:Brittiläiset lauluntekijät Luokka:Vuonna 1961 syntyneet Luokka:Elävät henkilöt
Oranges and Lemons

Oranges and Lemons on englantilainen lastenlaulu ja laululeikki, jonka tekstissä mainitaan useita Lontoon kirkkoja. Sen vanhin tunnettu versio on peräisin vuodelta 1744. Laulussa mainitut kirkot vaihtelevat eri versioissa. Vanhoihin versioihin kuuluva laulun lopussa oleva väkivaltainen säe jätetään nykyisin joskus laulamatta. Oranges and Lemonsiin on viitattu usein kirjallisuudessa ja populaarikulttuurissa, esimerkiksi George Orwellin teoksessa Vuonna 1984 ja The Clashin kappaleessa "Clash City Rockers". ==Lähteet== ==Aiheesta muualla== *Oranges and lemons BBC Luokka:Lastenlaulut Luokka:Kansansävelmät
Megalohydrothalassophobic

Megalohydrothalassophobic on Abhorrencen minialbumi, joka julkaistiin 14. syyskuuta 2008. Sen kappaleissa yhdistyvät H. P. Lovecraftin tarinoihin sekä Timothy Mortonin ajatuksiin antroposeenista. Albumista julkaistiin CD- painoksen lisäksi 500:n kappaleen painos suonvihreällä vinyylillä.Levykauppa Äx: Abhorrence – Megalohydrothalassophobic Viitattu 13.1.2019. == Kappaleet == == Kokoonpano == * Jussi ”Juice” Ahlroth – basso * Tomi Koivusaari – kitara * Waltteri Väyrynen – rummut * Kalle Mattsson – kitara * Jukka Kolehmainen – laulu == Arvostelut == * Imperiumi: 7/10 * Kaaoszine: == Lähteet == == Aiheesta muualla == * * Luokka:Vuoden 2018 EP:t Luokka:Abhorrencen albumit Luokka:Svart Recordsin albumit
Simplon

Simplon on kunta Sveitsissä Valais’n kantonissa. Siellä on runsaat 300 vakinaista asukasta. Simplon on yksi Brigin hallinnollisen alueen () seitsemästä kunnasta. == Sijainti == Simplon sijaitsee Valais’n saksankielisessä osassa, Ylä-Valais’ssa, Valais’n Alpeilla. Suuri osa kunnasta on vuoristoa, ja alueen korkein huippu on Weissmies (4 017 m mpy.). Simplon on vedenjakaja-aluetta: Simplonsolan pohjoispuoliset vedet laskevat Saltinajokea myöten Rhôneen, eteläpuolen laskujoki on Doveria, joka laskee Tosa- ja Ticinojokien kautta Poohon. == Liikenne == Simplonsola (2 000 m mpy.) on ikivanha kulkureitti Rhônen laaksosta Italiaan. Solaan rakennettiin tie 1800-luvun alussa. Nykyinen solatie on osa valtatietä N9. Simplonin rautatietunneli alittaa solan vajaan 700 metrin korkeudessa. Gabriel Lory II Vue du Village de Simplon.jpg|Simplonin kylä ja solatie 1800-luvun alkupuolella. 2006-Simplon-Dorf-1.jpg|Simplonin kylä vuonna 2006. Simplon Pass 01.JPG|Simplonsola. Switzerland-02056 - Hospiz at Simplon Pass (22615649420).jpg|Hospiz Simplon. == Lähteet == * === Viitteet === == Aiheesta muualla == * Luokka:Valais’n kunnat
Gunnar Åhfeldt-Arjamo

Gunnar Vilhelm Åhfeldt-Arjamo, vuoteen 1933 Åhfeldt (12. elokuuta 1889 HelsinkiKuka kukin on (Aikalaiskirja) 1954, s. 1011 (Viitattu 13.1.2019) – 12. tammikuuta 1964 LahtiGunnar Åhfelt-Arjamo kuollut. Helsingin Sanomat, 13.1.1964, s. 7.) oli panimoteollisuudessa ja puhelinalalla vaikuttanut yritysjohtaja ja musiikkimies, joka muun muassa perusti Lahden kaupungin ensimmäisen orkesterin. Gunnar Åhfeldt-Arjamon vanhemmat olivat valuri Anton Åhfeldt ja Sofia Lindqvist. Hänen ensimmäinen puolisonsa 1910–1917 oli Aino Blom ja toinen vuodesta 1917 Lempi Blom. Åhfeldt-Arjamo kävi oppikoulun ja meni 1907 Lahteen AEG:n palvelukseen. Oman sähköalan liikkeen hän perusti 1909, mutta siirtyi 1912 Mallasjuoman konttorinhoitajaksi. Yhtiön prokuraattori ja isännöitsijä hänestä tuli 1918, isännöitsijän tehtävästä hän jäi eläkkeelle vasta vuonna 1961. Åhfeldt-Arjamo toimi 1950-luvulla myös Mallasjuoman sisaryhtiöiden johdossa. Panimoteollisuuden järjestöissä ja yhdistyksissä hän vaikutti vuosikymmeniä. Vuodesta 1918 vuoteen 1957 hän oli Lahden Keskinäisen Puhelinyhdistyksen toimitusjohtaja ja osallistui myös tämän alan järjestöjen ja yhdistysten toimintaan. Lahteen 1909 orkesterin perustanut Åhfeldt-Arjamo toimi aktiivisesti kaupungin musiikkielämässä, kuten muun muassa Lahden musiikkilautakunnan puheenjohtajana. ==Lähteet== Luokka: Suomalaiset yritysjohtajat Luokka: Suomalaiset elinkeinoelämän vaikuttajat Luokka: Vuonna 1889 syntyneet Luokka: Vuonna 1964 kuolleet
The Wake

The Wake on Voivodin neljästoista studioalbumi, joka julkaistiin 21. syyskuuta 2018. Albumi on Voivodin ensimmäinen studioalbumi Dominique "Rocky" Larochen kanssa, joka korvasi Jean-Yves "Blacky" Thériaultin vuonna 2014. Albumin kansitaiteen on yhtyeen aiempien albumien tapaan tehnyt rumpali Michel "Away" Langevin. == Taustaa == Haastattelussaan Metal Hammerille yhtyeen rumpali Michel "Away" Langevin kuvaili albumin musiikillista tyyliä seuraavasti: Haastattelussaan Infernolle hän kehui yhtyeen uudempien jäsenten Rockyn ja Chewyn tuomia muutoksia yhtyeen soundiin: Langevin myös kertoi The Wakelle tekemästään kansitaiteesta ja kuinka se vertautuu Voivodin aiempiin albumeihin: == Vastaanotto == The Wake sai hyvän vastaanoton. AllMusicin Thom Jurek antoi albumille neljä tähteä viidestä, ja piti sitä yhtyeen paluuna mielikuvituksellisen ja luovan extreme metal -musiikin terän kärkeen. Soundin Kimmo K. Koskinen antoi albumille niin ikään neljä tähteä. Hän sanoi levyn sisältävän runsaasti elementtejä, jotka nostavat jalustalle kappaleiden vinksahtanutta olemusta, ja että albumi peilaa yhtyeen menneisyyden suosituinta vaihetta. KaaosZinen Jimmy Timonen antoi arvosanaksi 9- ja sanoi albumin kasvattavan "Voivodin jo valmiiksi vaikuttavaa kokoelmaa yhdellä, ollen jälleen huipputeos." Hänen mielestään albumin kappeleet "kantavat toisiaan läpi niin kokonaisuutena kuin yksilöinä, tuoden esille Voivodin parhaimpia puolia kappaleiden rakenteiden ja biisien kirjoittamisen suhteen." == Kappaleet == == Kokoonpano == * Michel "Away" Langevin – rummut * Denis "Snake" Bélanger – laulu * Dan "Chewy" Mongrain – kitara * Dominique "Rocky" Laroche – basso == Lähteet == == Aiheesta muualla == * * Luokka:Vuoden 2018 albumit Luokka:Voivodin albumit
Simplon (täsmennyssivu)

Simplon voi viitata muun muassa seuraaviin paikkoihin ja asioihin: == Paikat == * Simplon, kunta Sveitsissä * Simplonsola, sola Sveitsissä * Simplonin tunneli, rautatietunneli Sveitsissä * Simplon, metroasema Pariisissa * Parco Sempione (), Simplonsolasta () nimensä saanut puisto Italian Milanossa. == Yritykset == * Simplon, itävaltalainen polkupyörävalmistaja ja -merkki. == Muuta == * Simplon, Genevenjärvellä liikennöivä höyrylaiva
With Doom We Come

With Doom We Come on Summoningin kahdeksas studioalbumi, joka julkaistiin 5. tammikuuta 2018. Se nousi Suomessa virallisen albumilistan sijalle 29 sekä fyysisen albumilistan kolmanneksi. == Vastaanotto == Imperiumi 8½/10 Kaaoszine 9/10 Metalliluola 8+/10 Albumi sai hyvän vastaanoton. Kaaoszinen Sami Elamaa sanoi täydellisyyttä hipovan, tunnelmallisen levyn Tolkien-aiheisten kappaleiden olevan lumoavia. Metalliluolan kutsui albumia yhtyeelle tyypilliseksi epätasaiseksi teokseksi, mutta koki materiaalin olevan heikoimmillaankin oikein kuuntelukelpoista. == Kappaleet == == Kokoonpano == * Protector – kitara, rumpukone, laulu (kappaleet 3, 6 ja 8), taustalaulu (kappaleet 4 ja 8) * Silenius – kosketinsoitin, laulu (kappaleet 2, 4 ja 7), taustalaulu (kappaleet 4 ja 8) * Erika Szűcs – taustalaulu (kappaleet 4 ja 8) == Lähteet == == Aiheesta muualla == * * Luokka:Vuoden 2018 albumit Luokka:Summoningin albumit
Tulsi Gabbard

Tulsi Gabbard (s. 12. huhtikuuta 1981 Leloaloa, Amerikan Samoa, Yhdysvallat) on yhdysvaltalainen poliitikko, Yhdysvaltain kansallinen tiedustelujohtaja (DNI) helmikuusta 2025 alkaen. Gabbard toimi Yhdysvaltain edustajainhuoneessa Havaijin 2. vaalipiirin kongressiedustajana 2013–2021. Hän edusti demokraattista puoluetta ja oli Demokraattien kansallisen komitean varapuheenjohtaja, kunnes erosi 28. helmikuuta 2016 tukeakseen senaattori Bernie Sandersin presidenttikampanjaa. Vuonna 2022 hän erosi demokraattisesta puolueesta. == Tausta ja yksityiselämä == Gabbard syntyi vuonna 1981 Leloaloassa, Amerikan Samoalla. Gabbard palveli Irakin sodassa vuosina 2004–2005 lääkintämiehenä. Uskonnolliselta vakaumukseltaan Gabbard on hindu. Tammikuussa 2013 hänestä tuli ensimmäinen Yhdysvaltain kongressiin valittu hindu. == Poliittinen ura == Ennen Irakiin lähtöä hän toimi Havaijin edustajainhuoneessa vuosina 2002–2004. Hän kannattaa oikeutta aborttiin, vastusti Trans-Pacific Partnership -sopimusta, kannattaa Glass–Steagall-lain palauttamista ja siirtyi kannattamaan samaa sukupuolta olevien avioliittoa vuonna 2012. Gabbard on kritisoinut Yhdysvaltain ulkopolitiikkaa liittyen Irakiin, Libyaan ja Syyriaan, ja vastustaa Syyrian presidentti Bašar al- Assadin vallasta syrjäyttämistä. Hän sai 77,4 prosentin kannatuksen vaalipiirissään vuoden 2018 edustajainhuoneen vaaleissa. === Vuoden 2020 presidentinvaalit ja sen jälkeen === Gabbard ilmoitti 11. tammikuuta 2019 pyrkivänsä demokraattien ehdokkaaksi Yhdysvaltain presidentinvaaleihin. Hän lopetti kampanjansa 19. maaliskuuta 2020 ja ilmoitti tukevansa Joe Bideniä presidentiksi. Presidenttikisan jälkeen Gabbard ei lähtenyt ehdolle edustajainhuoneen vaaleissa. Vuonna 2020 Gabbard ilmoitti siirtyvänsä uusiin sotilastehtäviin Yhdysvaltain mantereella. Hänet ylennettiin everstiluutnantiksi vuonna 2021. Presidentinvaalien jälkeen Gabbard kritisoi puoluetovereitaan ja piti maaliskuussa 2022 puheen konservatiivisessa CPAC- konferenssissa. Lokakuussa 2022 Gabbard ilmoitti eroavansa demokraattisesta puolueesta ja syytti sen olevan elitististen sodanlietsojien hallinnassa. == Trumpin toinen kausi == Tultuaan valituksi toiselle kaudelleen Yhdysvaltain presidenttinä Donald Trump nimitti marraskuussa 2024 Gabbardin Kansallisen tiedustelun johtajaksi. Tässä virassa hän toimii maan tärkeimpien salaisuuksien valvojana, valvoo 18:aa Yhdysvaltain tiedusteluvirastoa ja toimii presidentin läheisenä neuvonantajana. Senaatti vahvisti nimityksen 12. helmikuuta 2025. Vahvistamista edeltäneessä keskustelussa nousivat esille Gabbardin vuoden 2017 kiistanalainen tapaaminen Syyrian johtajan Bashar al- Assadin kanssa ja lausunnot Venäjän hyökkäyksestä Ukrainaan. Venäjän valtion tiedotusvälineet ylistivät Gabbardin valintaa, mikä lisäsi epäluuloja Yhdysvaltain pääkaupungin kansallisten turvallisuusviranomaisten keskuudessa. == Kunnianosoituksia == * Ansiokkaan palveluksen mitali (Yhdysvallat, 2005) ==Lähteet== Luokka:Yhdysvaltain edustajainhuoneen jäsenet Luokka:Yhdysvaltalaiset demokraattipoliitikot Luokka:Vuonna 1981 syntyneet Luokka:Elävät henkilöt Luokka:Havaijilaiset poliitikot
Perikato (kirja)

Perikato on Ilkka Remeksen vuonna 2018 julkaistu romaani. == Juoni == Remeksen kirjoille on ominaista ajankohtaisuus, ja niissä on usein kansainväliseen politiikkaan liittyviä juonikuvioita. Perikato-kirjassa lukija herätellään ajankohtaisiin teemoihin. Kenelle Suomi kuuluu? Ovatko eurooppalaiset arvot uhattuina? Salainen konservatiivinen verkosto yrittää rajoittaa Euroopassa näkemäänsä islamisoitumista. Ryhmään on kuitenkin soluttauduttu — ja pian meneillään on maanosan tulevaisuudesta vastuuta kantavien tahojen välinen näkymätön sota. Minkä verran eurooppalaisten tulisi mukautua maahanmuuton edessä? Pitäisikö länsimaisen kulttuurin edes pyrkiä säilyttämään arvonsa? Ratkaiseva taistelu on jo alkanut. Kirjassa toimittaja Sonja Norvanto haluaa parantaa maailmaa tekemällä vapaaehtoistyötä laittomasti maassa olevien toimintakeskuksessa Helsingissä. Siellä hän saa puhelun ex-poikaystävältään, jonka siunaustilaisuus oli kaksi viikkoa aiemmin. === Kirjan taustaa === Remeksen edellisen kirjan eli Vapauden ristin jälkisanoissa hän mainitsi jatkavan siitä, mistä virallinen Suomi haluaa vaieta. Perikadon lähtötilanne on kuin todellisessa elämässä. Maahanmuuttokeskustelu on johtanut Euroopan monen kysymysten ääreen. Eurooppaa on pidetty suvaitsevaisuuden kehtona, mutta nyt maassa kuin maassa on noussut vauhdilla radikaaleja voimia. Perikato sijoittuu vakoilun maailmaan. Suomalaistaustaisen päähenkilö näkee maan asioita tuoreesta ja hiukan ulkopuolisestakin näkökulmasta. Suomi on jakautunut kahtia, ilmapiiri pakolaisaallon myötä pakottaa kansalaiset pohtimaan vakavia kysymyksiä. Perikadossa verkostot taistelevat, minkä verran eurooppalaisten yhteiskuntien tulisi mukautua islamilaiseen maahanmuuttoon ja pitäisikö eurooppalaiset arvot pyrkiä säilyttämään. == Arviot == Remeksen Perikato-kirjan poliittisesta hajaannuksesta hyötyvät Venäjän Putin ja USA:n Donald Trump. Helsingin Sanomien Ilkka Immonen arvioi Remeksen rakentavan kirjassa fiktiotaan selvästi tunnistettavaan todellisuuteemme. Lukijan tehtäväksi jää arvioida, kuinka todennäköisiä kirjailijan esittämät asiat ovat. Perikatoa voi pitää edelleen helppolukuisena, mutta vaativalle lukijalle kaivataan tekstiin ja tyyliin lisävivahteita. == Lähteet == Luokka:Ilkka Remeksen teokset Luokka:Jännitysromaanit Luokka:Vuoden 2018 kirjat
Empires Apart

Empires Apart on DESTINYbitin kehittämä ja Slitherinen julkaisema reaaliaikainen strategiapeli, joka julkaistiin Microsoft Windowsille 29. maaliskuuta 2018. Pelissä voi pelata yhtä kuudesta sivilisaatiosta. Empires Apart sai vaihtelevia arvioita Metacritic-sivustolla, jossa kriitikot antoivat sille keskimäärin 68 pistettä sadasta. == Lähteet == Luokka:Reaaliaikaiset strategiapelit Luokka:Windows-pelit Luokka:Vuoden 2018 videopelit
RimWorld

RimWorld on Ludeon Studiosin sekä Tynan Sylvesterin kehittämä ja Luneon Studiosin julkaisema simulaatiopeli, joka julkaistiin 17. lokakuuta 2018. RimWorld sai pääasiassa myönteisiä arvioita Metacritic-sivustolla, jossa kriitikot antoivat sille keskimäärin 86 pistettä sadasta. == Lähteet == == Aiheesta muualla == *Pelin viralliset sivut Luokka:Simulaatiopelit Luokka:Windows-pelit Luokka:Linux-pelit Luokka:Mac OS -pelit Luokka:Vuoden 2018 videopelit
II (The Exploding Eyes Orchestran albumi)

II on The Exploding Eyes Orchestran toinen ja viimeiseksi jäänyt studioalbumi, joka julkaistiin 5. lokakuuta 2018. Albumista julkaistiin CD-painoksen lisäksi 500 kopiota käsittävä vinyylipainos. Yhtye lopetti toimintansa albumin julkaisun jälkeen, kun keulahahmo Tommi Hoffren ilmoitti projektin ”täyttäneen tehtävänsä”. == Kappaleet == == Arvostelut == * Kaaoszine: * Nousu.net: Nousu.net: Levyarvio Viitattu 13.1.2019. * Soundi: == Lähteet == Luokka:The Exploding Eyes Orchestran albumit Luokka:Vuoden 2018 albumit Luokka:Svart Recordsin albumit
Sea of Thieves

Sea of Thieves on Raren kehittämä ja Microsoft Studiosin julkaisema toimintaseikkailupeli, joka julkaistiin 20. maaliskuuta 2018. Peli on merirosvoteemainen, ja siinä tutkitaan avointa maailmaa. Sea of Thieves sai pääasiassa vaihtelevia arvioita Metacritic-sivustolla, jossa kriitikot antoivat sille keskimäärin 66 pistettä sadasta. == Lähteet == == Aiheesta muualla == *Pelin viralliset sivut Luokka:Toimintaseikkailupelit Luokka:Windows-pelit Luokka:Xbox One -pelit Luokka:Vuoden 2018 videopelit
Truths & Rights

Truths & Rights oli suomalainen Riku Rantalan ja Tuomas Milonoffin tekemä radio-ohjelma, jota esitettiin vuonna 2012, vuonna 2014 ja vuonna 2018 Bassoradiossa. Ohjelmassa keskusteltiin Rantalan ja Milonoffin valitsemista aiheista vieraiden kanssa ja välissä soitettiin kaksikon valitsemia kappaleita. Myös Ari Lahdenmäki toimi ohjelmassa "poliittisena kirjeenvaihtajana" puhelimen välityksellä. == Lähteet == * * Luokka:Suomalaiset radio-ohjelmat
Talvipalatsin puutarhassa

Talvipalatsin puutarhassa on Eleanoora Rosenholmin neljäs studioalbumi, joka julkaistiin 30. marraskuuta 2018. Aiheen vallitsevana teemana toimii Neuvostoliitto. Albumi valittiin ilmestymisensä jälkeen Radio Helsingin viikon levyksi. == Vastaanotto == Rumba 7.6/10 Albumi sai hyvän vastaanoton. Rumban Samuli Knuuti kuvaili albumin musiikillista tyylilajia ”kauhupopiksi”, johon yhtä aikaa vieras ja tuttu Neuvostoliitto sopii erinomaisesti. Hän arveli soundia edellisiä albumeita akustisemmaksi, ja piti makaabereja sanoituksia toimivina lempeän naisvokalistin laulamina. == Kappaleet == == Muusikot == * Noora Tommila – laulu * Tuomas Niskanen – kitara * Turo Sinkkonen – basso * Mika Rättö – kosketinsoitin, taustalaulu, rummut * Pasi Salmi – kosketinsoitin, taustalaulu * Jukka Kettula – saksofoni * Juho Nordman – trumpetti, käyrätorvi, pasuuna == Lähteet == == Aiheesta muualla == * Talvipalatsin puutarhassa discogs.com -sivustolla Luokka:Vuoden 2018 albumit Luokka:Eleanoora Rosenholmin albumit
Tsíprasin hallitus

Tsíprasin hallituksia on kaksi: * Tsíprasin I hallitus * Tsíprasin II hallitus
Uno Öller

Anton Uno Öller (16. toukokuuta 1864 HausjärviAikalaiskirja 1934, s. 769 (Viitattu 13.1.2019) – 5. elokuuta 1942 HelsinkiYlioppilasmatrikkeli 1853–1899 (Viitattu 13.1.2019)) oli suomalainen rautatievirkailija ja Rautatiemuseon intendentti, joka julkaisi useita rautateitä koskevia tietoteoksia. ==Henkilöhistoria== Uno Öllerin vanhemmat olivat asemapäällikkö Anton Wilhelm Öller ja Maria Andriette Brunström ja puoliso vuodesta 1912 Hilda Emilia Hänninen. Öller tuli ylioppilaaksi Helsingin reaalilyseosta 1885 ja suoritti kameraalitutkinnon 1890. Hän jatkoi opintoja Englannissa ja Ranskassa 1890-luvun alussa ja teki tutkimusmatkoja Ruotsiin ja Norjaan 1920-luvulla. Valtionrautateiden kirjurina Öller toimi 1893–1895 ja kirjanpitäjänä 1895–1906. Rautatiehallituksen kamreerikonttorin reviisori hän oli 1906, toinen apukamreeri 1906–1922 ja kamreeri 1923–1929. Rautatiemuseon intendenttinä Öller toimi vuodesta 1922. Hän oli Akademiska Sångföreningen -kuoron johtaja vuonna 1895.70-vuotias. Intendentti Uno Öller. Helsingin Sanomat, 16.5.1934, s. 6. ==Julkaisuja== * M. M. Stockholmsfärden 1902, 1902 * M. M:s Danmarksfärd 1905, 1908 * Valtionrautateiden museo ja sen historia 1898–1922. 1. osa. Kosketellen aikaa 1898–1906, 1922 * Resonnerande katalog över samlingarna i Järnvägsmuseet, 1922, suom. Kertova luettelo Rautatiemuseon kokoelmista (1922) * Museala studier i Sverige och Norge, 1928 * Finlands järnväg i barnskog, 1929, suom. Suomen rautatiet lapsenkengissä (1930) * Återblick på personvagnsbelysningen vid Finska statsjärnvägarna, 1931 * Georg Strömbergin muiston kunnioittaminen, 1933, eripainos Rautatieläisestä n:o 3, 1933 ==Lähteet== == Aiheesta muualla == * Suomalainen "Girondistiklubi", Suomen Kuvalehti, 20.03.1937, nro 12-13, s. 12, Kansalliskirjaston digitaaliset aineistot Luokka: Suomalaiset virkamiehet Luokka: Suomalaiset tietokirjailijat Luokka: Suomalaiset kuoronjohtajat Luokka:Vuonna 1864 syntyneet Luokka:Vuonna 1942 kuolleet
Viherkalvajat

Viherkalvajat (Phratora) on lehtikuoriaisten (Chrysomelidae) heimoon kuuluva kovakuoriaissuku. Sukuun kuuluu maailmanlaajuisesti eri lähteiden mukaan ainakin 13 lajia.Laji.fi: Viherkalvajat (Phratora)University of Michigan, Animal Diversity Web (ADW): Phratora == Suvun lajeja == *Isoviherkalvaja (Phratora vulgatissima) *Phratora tibialis *Pohjanviherkalvaja (Phratora polaris) *Kuhmuviherkalvaja (Phratora laticollis) *Pajunviherkalvaja (Phratora vitellinae) *Haavanviherkalvaja (Phratora atrovirens) *Phratora americana *Phratora californica *Phratora frosti *Phratora hudsonia *Phratora interstitialis *Phratora kenaiensis *Phratora purpurea == Lähteet == == Aiheesta muualla == *ITIS: Phratora *Bug Guide: Genus Phratora *Bug Guide: Genus Phratora kuvia Luokka:Lehtikuoriaiset
Rakkauslauluja miehille

Rakkauslauluja miehille on Asan 13. albumi, joka julkaistiin 30. marraskuuta 2018 yllätyksenä ilman minkäänlaista ennakkomainontaa. Albumi on samanhenkinen kuin vuonna 2015 julkaistu Love, ja sen jokainen kappale on omistettu jollekulle miehelle. Levy oli tarkoitus julkaista jo vuotta aiemmin. Albumi valittiin 2. joulukuuta 2018 Radio Helsingin viikon levyksi. == Vastaanotto == Keskisuomalainen Soundi Albumi sai hyvän vastaanoton. Keskisuomalaisen Aki Lehti antoi albumille neljä tähteä viidestä. Vanhaksi faniksi tunnustautuneena hän piti albumin moderneja soundeja erityisen haastavina, muttei epäselvänä puuronakaan, ja koki että sanottavaa olisi voinut olla enemmänkin. Soundin Jari Jokirinne antoi albumille niin ikään neljä tähteä, ja sanoi levyn tuntuvan alkuun silkalta improvisaatiolta, jossa podiumille eivät artistille epätyypillisesti nouse lyriikat vaan soinnilliset sävyt sekä rytmit. Hän komppasi Lehteä, ja kuvailia albumia haasteelliseksi, jossa Asa ei päästä kuulijaa helpolla. == Kappaleet == == Lähteet == Luokka:Vuoden 2018 albumit Luokka:Asan albumit
Teniposidi

Teniposidi (C32H32SO13) on heterosyklinen orgaaninen yhdiste. Yhdistettä käytetään lääketieteessä leukemiatyyppien ja glioomien hoitoon. == Ominaisuudet ja käyttö == Teniposidi on huoneenlämpötilassa kiteistä ainetta. Yhdiste on optisesti aktiivista ja sen kiertokyky kloroformin ja metanolin seokseen liuotettuna on -107. Teniposidi sitoutuu topoisomeraasi II-entsyymiin ja estää sen toiminnan. Tällöin solunjakautumisen S- ja G2-vaiheessa DNA:n pätkät eivät enää yhdisty DNA:ksi ja solujen lisääntyminen estyy. Teniposidia käytetään akuutin lymfaattisen leukemia, lymfoomien ja glioomien eli eräiden aivosyöpätyyppien hoitoon. Teniposidi on hieman etoposidia tehokkaampi. == Haittavaikutukset == Vakavin teniposidin aiheuttama haittavaikutus on luuydinsuppressio, minkä seurauksena verisolujen tuotanto elimistössä vähenee. Tyypillisimmin vähenee valkosolujen ja verihiutaleiden määrä. Muita haittavaikutuksia ovat huonovointisuus, ripuli ja maksatoksisuus. == Valmistus == Teniposidi on podofyllotoksiinin puolisynteettinen johdannainen. Podofyllotoksiini reagoi ensin vetybromidin ja tämän jälkeen emäksen kanssa, jolloin siitä muodostuu podofyllotoksiinin epimeeri. Tämä reagoi 2,3,4,6‐tetra‐O‐asetyyli‐β‐d‐glukoosin kanssa glykosidiksi ja viimeinen vaihe teniposidin synteesissä on reaktio tiofeeni-2-aldehydin kanssa.Axel Kleemann: Antineoplastic Agents, 1. Nonhormonal, Ullmann's Encyclopedia of Industrial Chemistry, John Wiley & Sons, New York, 2010. Viitattu 13.1.2019 == Lähteet == == Aiheesta muualla == *Human Metabolome Database (HMDB): Teniposide *Toxin and Toxin Target Database (T3DB): Teniposide *Kyoto Encyclopedia of Genes and Genomes (KEGG): Teniposide Luokka:Lääkkeet
Rakkaus on murhaa (kappale)

”Rakkaus on murhaa” on suomalaisen laulaja-lauluntekijän Anssi Kelan kappale, joka julkaistiin singlenä helmikuussa 2006. Kappale on neljäs singlejulkaisu Kelan kolmannelta sooloalbumilta Rakkaus on murhaa. Kappale rakentuu akustisen kitarakuvion ympärille, jonka Kela oli kirjoittanut vuosia aiemmin. Sanoitukset sijoittuvat Helsingin Punavuoreen missä Kela asui kappaleen kirjoittamisen aikaan. Alun perin sanoituksissa mainittiin ”Bulevardin tammet”, mutta puut olivat tuolloin paljaita. Täten Kela päätti ottaa yhteyttä kaupungin puutarhaosastolle ja selvittää mitä puita Bulevardilla kasvoi. Saatuan vastauksen Kela vaihtoi kappaleessa mainitut tammet vaahteroiksi. Alun perin kappaleessa ei ollut kertosäkeistöä, vaan säkeistöt päättyivät toteamukseen ”rakkaus on murhaa”. Asko Kallonen ehdotti Kelalle lauseen toistamista, josta muodostui kappaleen kertosäe. Kela halusi ”alleviivata kappaleen henkilökohtaisen tragedian tuntua”, ja pyysi viulisti Pekka Kuusistoa laatimaan siihen jousisovitukset. Kela on sittemmin ylistänyt lopputulosta yhdeksi uransa hienoimmista hetkistä. Kuusiston mielestä kappaleen lopuke oli ”atonaalisinta paskaa”, mitä hän on koskaan tehnyt. ”Rakkaus on murhaa” ei noussut lainkaan listoille Suomessa. ==Kappaleet== # # # # # ==Lähteet== Luokka:Vuoden 2005 kappaleet Luokka:Anssi Kelan kappaleet
Meeri Torvinen

Meeri Ellen Torvinen–Rouvinen (o.s. Torvinen, 5. kesäkuuta 1933 Varkaus – 30. maaliskuuta 2018 Varkaus) oli suomalainen Varkaudessa työskennellyt taidemaalari ja -graafikko. Torvinen sai Suomen Taideyhdistyksen myöntämän Dukaattipalkinnon vuonna 1963. Hänen aviopuolisonsa 1961–2018 oli taidegraafikko Väinö Rouvinen (s. 1932). He saivat kolme lasta, joista Maria Rouvinen-Mäkelä (s. 1962) on myös taidegraafikko. ==Teoksia== Kuva:Meeri Torvinen - Sunnuntaipäivä - 1970 - Varkauden kaupungin kokoelma - öljy kankaalle.jpg|Sunnuntaipäivä (1970). ==Lähteet== ==Aiheesta muualla== *Taiteilijaperhe Rouvinen: Maria Rouvinen-Mäkelä - Meeri Torvinen-Rouvinen - Väinö Rouvinen (teoskuvia) *Teoksia Taidekeskus Väinölän sivustolla (taidekeskusvainola.fi) * Eija Aarnio (1988): Meeri Torvinen - Sata kuvaa ihmisestä. Varkauden Taidemuseon näyttelyjulkaisuja 2. ISBN 951-95243-1-2, ISSN 0783-0157. 12 sivua. Luokka:Suomalaiset taidemaalarit Luokka:Vuonna 1933 syntyneet Luokka:Vuonna 2018 kuolleet
Ssauja gwisin-a

Ssauja gwisin-a (, ) on televisioyhtiö tvN:n esittämä eteläkorealainen draamasarja. Sen päärooleissa ovat Ok Taec-yeon, Kim So-hyun ja Kwon Yul. ==Näyttelijät== == Lähteet == == Aiheesta muualla == * Viralliset kotisivut Luokka:2010-luvun eteläkorealaiset draamasarjat Luokka:Eteläkorealaiset komediasarjat Luokka:Eteläkorealaiset fantasiasarjat Luokka:tvN:n televisiosarjat
Jääkiekon nuorten naisten maailmanmestaruuskilpailut 2019

Jääkiekon nuorten naisten maailmanmestaruuskilpailut 2019 pelattiin Japanissa Obihiron kaupungissa Hokkaidōn saarella. Kanada voitti loppuottelussa Yhdysvallat jatkoajalla maalein 3–2. Suomi voitti pronssiottelussa Venäjän maalein 3–0. Pronssimitali oli Tyttöleijonien toinen maailmanmestaruuskilpailuissa. Suomen Elisa Holopainen voitti turnauksen maalipörssin kuudella maalillaan, ja hänet valittiin kisojen parhaaksi hyökkääjäksi. == Lopputulokset == Sija Joukkue Kanada Yhdysvallat Suomi 4\. Venäjä 5\. Ruotsi 6\. Sveitsi 7\. Tšekki 8\. Japani ===Palkinnot=== * Johtajiston valitsemat parhaat pelaajat ** Paras maalivahti: Saskia Maurer ** Paras puolustaja: Alexie Guay ** Paras hyökkääjä: Elisa Holopainen Lähde: IIHF.com * Median tähtikentällinen ** Arvokkain pelaaja: Raygan Kirk ** Maalivahti: Saskia Maurer ** Puolustajat: Alexie Guay, Nelli Laitinen ** Hyökkääjät: Elisa Holopainen, Katy Knoll, Ilona Markova Lähde: IIHF.com == Lähteet == == Aiheesta muualla == * Virallinen kisasivusto 2019 Luokka:Vuoden 2019 jääkiekko Luokka:Japanin jääkiekko Luokka:Hokkaidōn prefektuuri